**Harku valla volikogu hariduse- kultuuri- ja sotsiaalkomisjoni 2016. a tegevuse aruanne**

2013. aasta 30. oktoobril sõlmiti koalitsioonileping erakonna Isamaa ja Res Publica Liit ning Eesti Reformierakonna vahel. Harku Vallavolikogu VIII koosseis moodustas 11-liikmelise haridus-, kultuuri- ja sotsiaalkomisjoni (edaspidi HKS). Esimees Ott Kasuri, aseesimees Ene Alttoa ja liikmed: Meelis Härms, Maris Viisileht, Olav Aarna, Kaupo Rätsepp, Galina Kostõleva, Martina Mamontov, Katrin Krause, Hardi Volmer episoodiliselt ja Sigrid Nieländer 2016. aasta jooksul toimus 12 komisjoni koosolekut, koguneti 14 korral lähtudes vajadustest anda kiire hinnang komisjoni poolt või kujundada komisjoni ühine seisukoht. Keskmine osalejate arv koosolekul on olnud 9 liiget. Oluliste teemade läbitöötamiseks ja lahenduste leidmiseks moodustaud fookusgrupid panustasid nn oma valdkondades, kaasates kompetentseid elanike ja ühendusi kes omavad praktilist töökogemust. Fookusgruppide töösse kaasasime ka vallavalitsuse spetsialiste.

**Hariduse valdkond**

Lastehoiu fookusgrupp on oma eesmärgid saavutanud: 1,5aastaste laste hoidmisega seotud probleemid on lahendatud parimal viisil. Kasutuses on ka Muraste koolimaja ruumid Pangapealse lasteaia lisarühmale. Vald on paindlik erasektori kaasamisel lastehoiu teenuse pakkumisel. Lähtudes elanike soovidest on vald lepingus sõlminud teenuse pakkujaga, kas lapse kodu lähedal või vanema töökoha lähedal Tallinnas vm. Komisjoni liikmed on osalenud ka vallavalitsuse rakkerühmades, eralastehoiu omanike palvel seoses raha kasutamise finantsaruannetega vallavalitsuse raamatupidamisele ja valla poolse piirhinnast kõrgemate soovidele lahenduste leidmisel. Komisjoni liikmed leiavad, et lähtuda tuleb lapse ja pere soovidest ja rahulolust ning eelarvevahendite otstarbekast kasutamisest, teenuse kvaliteedist lähtuvalt võrdsest kohtlemisest.

**Riigigümnaasiumi fookusgrupp** on oma eesmärgid saavutanud: Tabasalu Ühisgümnaasiumi kinnistule eraldi hoone 22.01.2016 ÜHISTE KAVATSUSTE KOKKULEPE sõlmiti minister Jürgen Ligi ja vallavanem Kaupo Rätsepa poolt Tabasalu Ühisgümnaasiumis ning **minister Maris Lauri ja Harku vallavanem Kaupo Rätsepp allkirjastasid 04.11.2016 Haridus- ja Teadusministeeriumi Tallinna esinduses kokkuleppe, mis puudutab Harku valda rajatava riigigümnaasiumi asukohta ja ettevalmistustööde ajakava.** Tabasallu luuakse 540 õppekohaga riigigümnaasium, mis alustab õppetegevust 1. septembril 2020.

<https://www.hm.ee/et/uudised/tabasallu-rajatakse-riigigumnaasium>

HKSi komisjon peab oluliseks ka nn digipöörde toetamist valla koolides, infotehnoloogiliste vahendite kasutamist õppetöös, programmeerimise õpetamist ning jätkuvalt teadushuvikooli loomist Tabasalus koos progümnaasiumi valikute rohkete võimalustega õppesuundade loomisega õppija huvidest ja eeldustest lähtuvalt. Ettevõtlusõppes on TÜG õpilasfirmad olnud väga edukad. Komisjon on toetanud koolilinnaku rajamist Tabasalu Nooruse tn ja Vahtra tn vahelisele alale. Riigigümnaasiumi hoone ja algklasside 1-6 uus hoone ehitakse lähtudes uuest õpikäsitlusest. TÜG 30 a koolihoone saab kaasaegase tehnoloogilise taristu progümnaasiumi õppesuundadest lähtudes: laboratooriumite kompleks loodusteaduste süvaõppeks ning teadushuvikooli vajadusteks. Uued töökojad robootika - ja tehnoloogia õppeks, lisanduvad uued arvutiklassid programeerimise ja e- õppe läbiviimiseks. 2017. a saab TÜG õppehoone kaasaegse arvutivõrgu ESF vahendiste toel 1 Gbit andmemahule. HITSA toetuse ja valla omaosalusel liisitakse igale Harku valla üldhariduskooli õpetajale sülearvuti õppematerjalide valmistamiseks ja tundide läbiviimiseks e-keskkonnas. Uus interaktiivne esitlustehnika klassiruumides toetab digipööret valla koolides 2017/2018 õppeaastel, meil on juba täna IT tugisikud koolidel. Komisjon on arutanud ka HEV laste õpetamise korraldamist valla koolides.

Harku vald on viimased aastad tunnustanud oma parimaid õpilasi, aineolümpiaadide ja loomekonkursside võitjaid. Õpilased on palutud osalema vastuvõtule Harku vallamajas Tabasalus koos õpetajate, treenerite ja juhendajatega.

Komisjoni liikmed leiavad, et lähtuda tuleb lapse vajadustest ja põhiseadusest. Laste hariduse valikul on otsustav sõna vanematel. Arutatud on ka tugiteenuste kättesaadavust koolides ja lasteaedades, et toetada laste arengut. Tugiteenuste kättesaadavuse rikastamiseks on vajalik koostöö valla haridusasutuste vahel, samuti ka väikeklassi(de) avamisel valla koolides peab kindlasti olema õppeasutusel kvalifitseeritud kompetentne õpetaja.

**E -õpilaspilet** rakendatakse kõikidesse Harku valla koolidesse 2016/2017 õppeaasta lõpuks. Silmas on esimese hooga peetud seda, et kõigil õpilastel on e-õpilaspilet ja koolide töötajatel on e-töötõend/töökaart (kui seda saab nii nimetada), mida saab kasutada Tallinna- ja Harjumaa ühistranspordis. Lisaks on plaan varustada koolimajade läbipääsud kaardilugejatega, millega oleks võimalik reguleerida koolimaja uste lahtioleku ja sissepääsu aegasid. Andmed hoitakse teenusepakkuja serverites, millele on ainult autenditud kasutajatel ligipääs. Süsteem on ühildatud e - Kooli süsteemiga, kuhu kantakse õpilase tegevused koolikaardiga koolimajas, protsessi on kaasatud ka koolijuhi. Edasiarendusena saab süsteemist tulevat infot hakata kasutama nt söögiarvete koostamisel valla raamatupidamise poolt. Vallaüleselt saab kasutada e-õpilaspiletit erinevates valla asutustes, noortekeskustes ning spordisaalides jne. e-õpilaspileti saab õpilane kooli poolt tasuta, kaardi kadumisel, purunemisel või riknemisel peab õpilane uue kaardi ise ostma. Komisjoni väljasõidu koosolekud on toimunud ka Murate koolis, Harku Lasteaias/raamatukogus.

Meie inimesed viivad kavandatu ellu ja seepärast on oluliseks teemaks ka 2016 aastal **hariduse- ja kultuuri valdkonnas töötavate inimeste töökorraldus ja palgatingimused**. Harku Vallavolikogu 29. jaanuari 2015 määruse nr 2 „Harku Vallavalitsuse hallatavate asutuste töötajate töötasustamise alused“ on kaasajastatud. Samuti on uuendatud 2016. aastal kõikide koolid ja lasteasutuste põhimäärused.

Kultuuri - ja huvitegevuse valdkond

Kultuuri fookusgrupis mida juhib Katrin Krause on keskendunud kandikeskustes Vabaühenduste toetamise korrale, et pakkuda vaba aja sisustamiseks elanikele parimal viisil, mida kasutaks Vallavalitsuse projektitoetuse komisjon. Täna on kandikeskustes Vääna, Murate Vääna – Jõesuu tagatud toetus valla eelarvest ja vallale kuuluva taristu kasutamine tegevuste läbiviimiseks ja tehniline tugi infovahetuseks avalikkusega, et ühisüritustel saaks osaleda kõik valla elanikud.

Huvitegevuse fookusgrupi juht Meelis Härmsi ettepanekul andis vallavalitsus haridusasutuse juhile õigus rendilepingute sõlmimiseks ning huvitegevuse korraldamiseks haridusasutuses. Paranenud on ruumide kasutus, lisandunud uusi huviringe ja laekunud lisavahendid haridusasutuste eelarvesse. Huvitegevuse ja noorsootöö Sihtasutus sai loodud eesmärgiga sidustada vabaaja tegevused, mis on suunatud valla noortele. Tabasalu ja Harkujärve noortekeskustes on töö nooruslik ja teotahtelised noorsootöötajad, koostöö valla vabaühendustega, skautidega on saanud uue kvaliteedi.

Huvihariduse, Tabasalu Muusikakooli vajadustega on arvestatud Tabasalu koolilinnaks. Õppehoonetele lisaks ehitatakse ka polüfunktsionaalne saal, mille loodame täita ka muusika ja näitemänguga. Tabasalu staadion läbib 2017. aastal uuenduskuuri, valmib täismõõtmetes kunstkattega jalgpallimuru ja 400 m jooksuring saab uue kaasaegse katte, mis rõõmustab kergejõustiku harrastajaid. Tabasalu spordikompleki soklikorruse riietus ja abi ruumid staadioni inventari - ja hooldustehnika hoiustamiseks, ehitakse lõpuni koos staadioniga.

Märkimist väärib viimane oluline kavandatav muudatus huvitegevuse toetuse suurendamisel, kõigile vallas elavatele noortele vanuses 7- 19 a on toetus kuni 24 € kuus sõltumata klubi, seltsi asukohas.

Elanike ettepanekul ja riigieelarve vahendite toetusel ( RE ja IRL) ja valla toetusel, on valminud Tabasalus Tui pargis uus avalik mänguväljak väikelastele ja seiklusrada koolieelikutele. TUI pargi kujundamist puhkealaks Tabasalu elanikele jätkatakse vastavalt detailplaneeringule, lisandub vajalik taristu Tabasalu päeva jm vabaaja ürituste korraldamiseks pargis.

Norra Kuningriigile kuulub meie sügav tänu abi eest Vääna mõisakooli restaureerimise toetamisel. T**oetuse summa:** 1 000 000 eurot, valla omafinantseering 660 000 eurot. Ajalooliselt väärtusliku kultuuripärandi – Vääna mõisahoone, mis tegutseb mõisakoolina, - hoidmine ja säilitamine tulevastele põlvedele ning sellele avaliku juurdepääsu tagamine. Restaureerimisprojekti lõpptulemusena tugevneb kohalik kogukond pärandi väärtustamise ja kasutamise läbi ning loodud on alus järjepidevaks ja jätkusuutlikuks koostööks nii kodusel kui ka rahvusvahelisel tasandil. Vääna mõisal on olemas kõik eeldused, et funktsioneerida piirkonna külade keskusena, kultuuri-ja turismiobjektina ning Harku valla väärtustatud kultuurikeskusena. Vääna mõis on hetkel peamisel haridusasutus, kuid seda saab juba praegu käsitleda kompleksina, milles mõisakool on üheks osaks.

Vääna mõisakooli restaureerimine <https://www.youtube.com/watch?v=eVwZWySyMLI>

Sotsiaal - ja tervishoiu valdkond

Tabasalu tervisekeskuse rajamine on olnud korduvalt komisjoni koosolekute teema möödunud aastal. Meie kindel soov on olnud luua 4–6 perearstile kaasaegsed tingimused. Täna võin ma kinnitada, et Harku valla taotlus on eelvooru edukalt läbinud¸ ca 650 000 € ESF toetust määratud ning Vallavolikogu otsusega hoonestusõigus Teenuste 2 kinnistul valla kasuks tehtud uus hoone rajamiseks vana hoonetiiva asemele. Perearstide tööruumid valmivad 2017-2018. a jooksul. Siis avaneb elanikel võimalus valida perearsti kodule lähemal.

Harku keskuses tegutseva perearsti Eva Zirko vastuvõturuume oleme laiendanud. Lisandunud on suur kabinett pereõele, mis on sobilik eriti väikelastega visiitideks. Lapsevankrit saab kabinetis lahedalt ümber keerata, on ruumi ja õhku ning ka vajalik inventar protseduuride läbiviimiseks on käepärast.

Eakate pansonaadi rajamine Tabasalus on olnud samuti komisjoni koosolekute päevakorras. Komisjon on heaks kiitnud Vallavalituse tegevused ja täna on olemas Vallavolikogu protokolliline otsus 27.01.2017 nr 1, millega on kinnitatud Tabasalu hooldekodu konkursi tingimused:

1) hoonestaja kohustub rajama Klooga mnt 13 kinnistule (katastritunnus 19801:001:2372) hooldekodu vastavalt riigihanke „Tabasalu hooldekodu ehitamine ehitustööde kontsessiooni andmise korras“ dokumenditele ja kontsessioonitaotlusele ning hooldekodu teenuse pakkumist tuleb alustada hiljemalt 31.12.2019;

2) hoonestusõiguse tähtaeg on 50 aastat;

3) hoonestusõiguse eest tasu ei maksta;

4) hoonestajal ei ole õigust hoonestusõiguse tähtaja saabumisel hoonestusõiguse oluliseks osaks olevat ehitist ära vedada ning hoonestusõiguse seadjal ei ole õigust nõuda hoonestajalt ehitise ära vedamist hoonestusõiguse tähtaja saabumisel;

5) hoonestusõiguse tähtaja saabumisel ei maksa hoonestusõiguse seadja hoonestajale kinnistule jääva ehitise eest hüvitist.

Harku Vallavalitsus on kinnitanud, et riigihanke läbiviimisega alustatakse 2017.a veebruarikuus.

Komisjon ja liikmed on esitanud eelnõusid ka **avatud valitsemise** teemal. VOLISe kasutusele võtmine volikogu ja valitsuse e-keskkonna kasutamiseks, vallavolikogu istungite jälgimiseks reaalajas, vallavolikogu komisjonide töö läbiviimisel jne. Toetanud oleme vallavalitsuse poolt esitatud eelnõusid valla haridus-, kultuuri- ja sotsiaalvaldkonnas oluliste teemade osas.

Komisjoni ettepanekul on vallavalitsus loonud alushariduse spetsilisti ametikoha haridus- ja kultuuriosakonnas ja palganud kompetentse valdkonna spetsialisti.

Komisjon toetas ka kolmanda lastekaitse spetsilisti ametikoha loomist ja mehitamist seoses muutunud seadusandlusega ja laste huvide kaitse operatiivsest tagamisest omavalitsuse poolt. Oleme andnud endast parima, et luua tingimused Harku valla arengukavas 2014-2037. a kavandatu elluviimiseks.

Ott Kasuri

Harku vallavolikogu

Haridus-, kultuuri- ja sotsiaalkomisjoni

esimees

01.02.2017

Haridus-, kultuuri- ja sotsiaalkomisjoni 2016.a protokollidega saab tutvuda siin:

<http://www.harku.ee/protokollid-2016>